মাঝে কয়েক দিনের বিরতি। এবার ঘূর্ণাবর্তের জেরে ফের দক্ষিণবঙ্গের আকাশে ঘনিয়ে আসতে চলেছে দুর্যোগ। 

এই বিষয়ে অন্যান্য খবর

হঠাৎ বৃষ্টি শহরের বুকে, বাড়ি ফেরার অসুবিধার সঙ্গে স্বস্তির আভাস
আবার আসছে তুমুল ঝড়বৃষ্টি, দুর্যোগের সম্ভাবনা কলকাতাতেও


আগামী ২-৩ ঘণ্টার মধ্যে দক্ষিণবঙ্গে আছড়ে পড়তে পারে প্রবল ঝড়বৃষ্টি। এমনটাই পূর্বাভাস দিল হাওয়া অফিস।
আবহাওয়া দফতর জানিয়েছে, রাজ্যে এই মুহূর্তে দু’টি ঘূর্ণাবর্ত রয়েছে। ঘূর্ণাবর্ত দুটি যথাক্রমে পূর্ব বিহার ও বঙ্গোপসাগরের উপকূলে অবস্থান করছে। এর ফলেই গত কয়েকদিন ধরে দক্ষিণবঙ্গে প্রচুর পরিমাণে জলীয় বাষ্প প্রবেশ করেছে। আর এই কারণেই ঝড়বৃষ্টির অনুকূল পরিবেশ সৃষ্টি হয়েছে বলে জানা গিয়েছে।
নদিয়া, উত্তর ২৪ পরগণা, হাওড়া, হুগলি, পূর্ব বর্ধমানে ঘণ্টায় ৪০ কিলোমিটার বেগে বজ্র্য বিদ্যুৎ-সহ ঝড়বৃষ্টির সম্ভাবনা রয়েছে বলে জানা যাচ্ছে।
বৃষ্টির সঙ্গে ঝোড়ো হাওয়া বইতে পারে ঝাড়গ্রাম ও পশ্চিম মেদিনীপুরে।